GRAND ออกหุ้นกู้ 2 ชุด 1.23 พันลบ. ดอกเบี้ยสูง 7% ขายสถาบัน-รายใหญ่ 26 ต.ค.-3 พ.ย.64
GRAND ออกหุ้นกู้เสนอขายให้ผู้ลงทุนสถาบัน-ผู้ลงทุนรายใหญ่ จำนวน 2 ชุด 1,230 ลบ. ดอกเบี้ย 7-7.5% จ่ายดอกเบี้ยทุก 3 เดือน จัดจำหน่ายโดย บล.โกลเบล็ก และ บล.เคทีบีเอสที เริ่ม 26 ต.ค. -3 พ.ย. 2564
GRAND ออกหุ้นกู้ 2 ชุด 1.23 พันลบ. ชูดอกเบี้ยสูง 7-7.5% เสนอขายให้ผู้ลงทุนสถาบัน-ผู้ลงทุนรายใหญ่ 26 ต.ค. 64
1 ต.ค. 2564

บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) หรือ GRAND ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 3/2564 มีจำนวน 2 ชุด เสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ดังนี้
โดยชุดที่ 1 เสนอขายไม่เกิน 230 ล้านบาท อายุ 2 ปี ครบกำหนดไถ่ถอนในปี 2566 มีอัตราดอกเบี้ยคงที่ร้อยละ 7.5 ต่อปี จ่ายดอกเบี้ยทุก 3 เดือนตลอดอายุหุ้นกู้ เสนอขายในระหว่างวันที่ 26-27 ต.ค. 64 ผ่านบล.เคทีบีเอสที ซึ่งเป็นผู้จัดจำหน่ายหุ้นกู้ชุดนี้โดยบริษัทจะนำเงินไปชำระคืนหนี้หุ้นกู้ระยะสั้นที่ครบกำหนดในเดือน ต.ค. 64 ทั้งจำนวน
ส่วนชุดที่ 2 เสนอขายไม่เกิน 1,000 ล้านบาท อายุ 1 ปี 6 เดือน ครบกำหนดไถ่ถอนปี 2566 มีอัตราดอกเบี้ยคงที่ร้อยละ 7 ต่อปี จ่ายดอกเบี้ยทุก 3 เดือน ตลอดอายุหุ้นกู้ โดยเสนอขายระหว่างวันที่ 1-3 พ.ย. 64 มี บล.เคทีบีเอสที และ บล.โกลเบล็ก เป็นผู้จัดการการจัดจำหน่ายหุ้นกู้ชุดนี้ โดยบริษัทจะนำเงินไปชำระคืนหนี้เดิม 200-400 ล้านบาท,ใช้ลงทุน และ/หรือให้กู้ยืมแก่บ.ย่อย และ/หรือ บริษัทร่วมค้า จำนวน 150 ล้านบาท และ ใช้เป็นทุนหมุนเวียนในกิจการ และ/หรือ พัฒนาโครงการในปัจจุบันของบริษัท จำนวน 450 ล้านบาท
ทั้งนี้บริษัทได้รับการจัดอันดับความน่าเชื่อถือที่ระดับ “BB-” แนวโน้มอันดับเครดิต “Negative” เมื่อวันที่ 19 มี.ค. 64 โดยบริษัท ทริสเรทติ้ง จำกัด